als_Latn dik_Latn nus_Latn
Pas një ditë të ngarkuar me aktivitetet e përditshme, gjithçka mendojmë është se çfarë do të bëjmë për tu shlodhur dhe për tu argëtuar gjithashtu. Përpos palestrës apo një ushqimi të mirë, ekzistojnë disa strategji të tjera të cilat përveçse të japin ndjenjën e relaksit, mbajnë trupin në formën më të mirë të mundshme.
Lëvizja
Të gjithë duam të qëndrojmë në shtrat dhe të shohim filmin tonë të preferuar por kjo edhe pse duket kaq e rehatshme nuk zgjidh asgjë, thjesht shton dembelizmin tonë. Që trupi të ndihet i shlodhur, rekomandohet të paktën 20-30 minuta, aktivitet fizik, qoftë kjo një shtriqje e thjeshtë muskujsh e kombinuar me pak minuta joga.
Furnizohuni me energji
Edhe pse në ditët e pushimit, duket sikur pas çdo vakti kemi bërë një tjetër mëkat, na lejoni t’ju themi se jeni në rrugën e duhur. Në këto ditë ju mund të konsumoni njësoj si në ditët kur jeni gjithë kohës në lëvizje, sigurisht që më pak do të ishte më mirë. Ju duhet të furnizoni me energji gjatë gjithë kohës muskujt tuaj, por mos harroni se perimet duhet të jenë në krye të tryezës.
Një dush i mirë
Jo vetëm që do të largoni sa hap e mbyll sytë gjithë streset e ditës, por trupi juaj do t’ju falenderojë për këtë të mirë që po i bëni muskujve dhe metabolizmit tuaj. Sipas një studimi të bërë kohët e fundit, një dush i nxehtë arrinë të djegë deri në 140 kalori në orë. Por gjithsesi kjo s’do të thotë që të lini pas dore palestrën.
Masazhet
Në kohën e lirë, duhet patjetër të masazhoni trupin tuaj në mënyrë që të qetësoni muskujt nga lodhja e ditës. Dhe jo vetëm kaq, trajtimi i trupit nëpërmjet masazheve, ushqen sistemin nervor dhe ju largon ngarkesat psikologjike.
Burimi:'Women's Health'
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn